KOMISIJOS SPRENDIMAS
2005 m. sausio 14 d.
iš dalies keičiantis Sprendimą 2001/556/EB dėl Indijos įmonių įtraukimo į laikinus trečiųjų šalių įmonių, iš kurių valstybės narės leidžia importuoti žmonėms vartoti skirtą želatiną, sąrašus
(pranešta dokumentu Nr. K(2004) 4543)
(Tekstas svarbus EEE)
(2005/33/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvulinės kilmės produktus, žuvininkystės produktus arba gyvus dvigeldžius moliuskus, laikinų sąrašų pereinamajam laikotarpiui sudarymo sąlygų (1), ypač į jo 2 straipsnio 4 dalį,
kadangi:
(1)
2001 m. liepos 11 d. Komisijos Sprendimas 2001/556/EB, pateikiantis trečiųjų šalių įmonių, iš kurių valstybėms narėms leidžiama importuoti žmonėms vartoti skirtą želatiną, laikinus sąrašus (2), nustato laikinus trečiųjų šalių įmonių, iš kurių valstybėms narėms leidžiama importuoti žmonėms vartoti skirtą želatiną, sąrašus.
(2)
Indija pateikė žmonėms skirtos vartoti želatinos gamybos įmonių, kurias atsakingos institucijos patvirtino kaip atitinkančias Bendrijos taisykles, sąrašą.
(3)
Todėl minėtos įmonės turėtų būti įtrauktos į Sprendime 2001/556/EB pateiktą sąrašą.
(4)
Kadangi patikrinimai aptariamų įmonių patalpose dar nebuvo atlikti, importo iš tų įmonių fizinė patikra neturėtų būti atliekama rečiau vadovaujantis 1997 m. gruodžio 18 d. Tarybos direktyva 97/78/EB, nustatančia principus, taikomus organizuojant produktų, įvežamų į Bendriją iš trečiųjų šalių, veterinarinius patikrinimus (3).
(5)
Todėl sprendimas 2001/556/EB turėtų būti atitinkamai iš dalies pakeistas.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2001/556/EB priedas iš dalies keičiamas pagal šio sprendimo priedą.
2 straipsnis
Šis sprendimas įsigalioja nuo 2005 m. sausio 23 d.
3 straipsnis
Šis sprendimas yra skirtas valstybėms narėms.
Priimta Briuselyje, 2005 m. sausio 14 d.